ชาตรี โสภณพนิช

ชาตรี โสภณพนิช (28 กุมภาพันธ์ พ.ศ. 2477 – 24 มิถุนายน พ.ศ. 2561) นักธุรกิจชาวไทยเชื้อสายจีน อดีตประธานกรรมการ ธนาคารกรุงเทพ

 ประวัติ 
ชาตรีเกิดเมื่อวันที่ 28 กุมภาพันธ์ พ.ศ. 2477 ที่ประเทศสยาม เป็นบุตรคนที่ 2 จากทั้งหมด 7 คนของชิน โสภณพนิช ผู้ก่อตั้งธนาคารกรุงเทพ ชาตรีจบการศึกษาด้านเศรษฐศาสตร์จากฮ่องกงและด้านการธนาคารจากอังกฤษ

 การทำงาน 
ชาตรีเริ่มต้นทำงานที่ธนาคาร Bank of London ก่อนจะเดินทางกลับประเทศไทย เข้าทำงานที่บริษัท เอเชียทรัสต์ เมื่อ พ.ศ. 2501 จากนั้นจึงเริ่มเข้าทำงานที่ธนาคารกรุงเทพเมื่อวันที่ 1 ตุลาคม พ.ศ. 2502 โดยเลื่อนตำแหน่งสูงขึ้นเรื่อย ๆ ก่อนจะได้รับการแต่งตั้งให้เป็นกรรมการผู้จัดการใหญ่คนที่ 4 ของธนาคารกรุงเทพ สืบต่อจากบุญชู โรจนเสถียร เมื่อ พ.ศ. 2523 โดยดำรงตำแหน่งนี้นานถึง 12 ปี ก่อนจะส่งต่อตำแหน่งให้กับนาย ชาติศิริ โสภณพนิช บุตรชายคนโตเมื่อ พ.ศ. 2535 และได้ขึ้นดำรงตำแหน่งประธานกรรมการเมื่อเดือนพฤศจิกายน ปีเดียวกัน นอกจากนี้นายชาตรียังดำรงตำแหน่งสำคัญ ๆ ทั้งในประเทศและต่างประเทศ

 ถึงแก่อนิจกรรม 
ชาตรีถึงแก่อนิจกรรมเมื่อวันที่ 24 มิถุนายน พ.ศ. 2561 เวลา 20.00 น. ที่ โรงพยาบาลบำรุงราษฎร์ ด้วยโรคชรา สิริอายุได้ 84 ปี มีพิธีศพที่วัดพระมหาไถ่ ก่อนจะเคลื่อนศพไปฝังยังสุสานวัดนักบุญนิโคลัส เมืองพัทยา เมื่อวันที่ 2 กรกฎาคม พ.ศ. 2561

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๗ ข หน้า ๔, ๔ พฤษภาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๔, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๖ ตอนที่ ๒๑๔ ง ฉบับพิเศษ หน้า ๔, ๔ ธันวาคม ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์, เล่ม ๑๒๒ ตอนที่ ๒๒ ข หน้า ๒, ๓ ธันวาคม ๒๕๔๘
ราชกิจจานุเบกษา, ประกาศกระทรวงศึกษาธิการ เรื่อง พระราชทานเหรียญลูกเสือสดุดี ประจำปี ๒๕๓๑, เล่ม ๑๐๖ ตอนที่ ๙๙ ง หน้า ๔๓๖๗, ๒๒ มิถุนายน ๒๕๓๒

 อ้างอิง 

หมวดหมู่:ชาวไทยเชื้อสายแต้จิ๋ว
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:สกุลโสภณพนิช
หมวดหมู่:นักธุรกิจชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:ธนาคารกรุงเทพ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ป.ภ.